CELEX: 62014CN0525
Language: el
Date: 2014-11-20 00:00:00
Title: Υπόθεση C-525/14: Προσφυγή της 20ής Νοεμβρίου 2014 — Ευρωπαϊκή Επιτροπή κατά Τσεχικής Δημοκρατίας

9.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/23
            
         Προσφυγή της 20ής Νοεμβρίου 2014 — Ευρωπαϊκή Επιτροπή κατά Τσεχικής Δημοκρατίας
   (Υπόθεση C-525/14)
   (2015/C 046/30)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Νěměcková και G. Wilms)
   
      Καθής: Τσεχική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι, μην αναγνωρίζοντας ορισμένες ολλανδικές σφραγίδες, ιδίως σφραγίδες του Waaborg Holland, η Τσεχική Δημοκρατία παρέβη τις υποχρεώσεις που υπέχει δυνάμει του άρθρου 34 ΣΛΕΕ,
            
         
               —
            
            
               να καταδικάσει Τσεχική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               Μην αναγνωρίζοντας ορισμένες ολλανδικές σφραγίδες, η Τσεχική Δημοκρατία περιορίζει την ελεύθερη κυκλοφορία των πολύτιμων μετάλλων που φέρουν τις εν λόγω σφραγίδες, καθώς και την ελεύθερη κυκλοφορία των αντικειμένων που παράγονται από τα μέταλλα αυτά.
            
         
               2.
            
            
               Ακόμα κι αν το πολύτιμο μέταλλο φέρει σφραγίδα από παράρτημα του ολλανδικού γραφείου σφραγίδων σε τρίτο κράτος, παρόμοια προϊόντα πρέπει να αντιμετωπίζονται με τον ίδιο τρόπο όπως και τα εμπορεύματα καταγωγής Ευρωπαϊκής Ένωσης, δεδομένου ότι τα πολύτιμα μέταλλα σφραγίζονται κατά τρόπο σύμφωνο προς την ολλανδική νομοθεσία και τίθενται οριστικώς σε ελεύθερη κυκλοφορία.
            
         
               3.
            
            
               Η Τσεχική Δημοκρατία δεν απέδειξε ότι ο επίμαχος περιορισμός στην ελεύθερη κυκλοφορία των εμπορευμάτων είναι ικανός να διασφαλίσει την επίτευξη του επιδιωκόμενου σκοπού της προστασίας των καταναλωτών και ότι δεν βαίνει πέραν του αναγκαίου για την επίτευξή του μέτρου.